Source: https://www.retel.sk/33/uctovanie-u-postupnika-pohladavky-v-jednoduchom-uctovnictve-v-roku-2018-uniqueidmRRWSbk196FPkyDafLfWAJFnI5z5shABgA5jUS3OaSmswy4SbNEe7w/?uri_view_type=4
Timestamp: 2019-06-25 12:23:36+00:00
Document Index: 2768861

Matched Legal Cases: ['§ 14', '§ 4', '§ 4', '§ 4', '§ 14', '§ 19']

Účtovanie u postupníka pohľadávky v jednoduchom účtovníctve v roku 2018 | Retel
20.12.2018, Ing. Ján Mintál, Zdroj: Verlag Dashöfer
2018.12.1.4 Účtovanie u postupníka pohľadávky v jednoduchom účtovníctve v roku 2018
Postupy účtovania upravujú spôsob a dopad účtovania postúpenia pohľadávok v jednoduchom účtovníctve u postupníka v zmysle ustanovenia § 14 ods.11. Podľa uvedeného ustanovenia sa v účtovníctve postupníka v účtovnom období, v ktorom mu bola pohľadávka postúpená, účtuje nasledovne:
a) k zmluvne dohodnutému dňu:
vznik záväzku voči postupcovi z postúpenej pohľadávky v knihe záväzkov v obstarávacej cene,
sa v Peňažnom denníku zaúčtuje úhrada postúpenej pohľadávky postupcovi a to medzi výdavkami, ktoré neovplyvňujú základ dane z príjmov (pozri § 4 ods.6 písm. g) Postupov účtovania),
zánik záväzku, ktorého vznik bol účtovaný podľa vyššie uvedeného písmena a) prvého bodu,
c) pri inkase pohľadávky od dlžníka alebo príjmu z ďalšieho postúpenia sa tento príjem zaúčtuje v Peňažnom denníku medzi príjmy zahrnované do základu dane z príjmov - tzv. „ostatné príjmy” (§ 4 ods.6 písm. d) Postupov účtovania) a následne v rámci uzávierkových účtovných operácií sa zaúčtuje výdavok medzi výdavkami vynaloženými na dosiahnutie, zabezpečenie a udržanie príjmov (§ 4 ods.6 písm. e) bod 6 postupov účtovania v JÚ – t.z. v rámci „ostatných výdavkov”), najviac však do výšky podľa vyššie uvedeného písmena b) prvého bodu (t.j. do výšky skutočne uhradenej sumy postupcovi); inkaso pohľadávky od dlžníka samozrejme znamená tiež zaúčtovanie jej zániku v knihe pohľadávok pôvodne zaúčtovanej v ocenení dohodnutom s postupcom (obstarávacej cene) so súčasným uvedením jej menovitej hodnoty (viď § 14 ods.11 písm. a) bod 2 postupov účtovania v JÚ),
V prípade, ak ku dňu zostavenia účtovnej závierky nie je pohľadávka dlžníkom zaplatená a spĺňa podmienky ustanovené v rámci § 19 ods.2 písm. h) ZDP bodu 1 až 5 zákona o dani z príjmov, postupník v rámci uzávierkových účtovných operácií zaúčtuje výdavok vo výške zaplatenej obstarávacej ceny tejto pohľadávky a to v peňažnom denníku medzi výdavkami…